ടിഞ്ചുവിന്റെ കൊലപാതകം : പ്രതിയുമായി തെളിവെടുപ്പ് നടത്തി പത്തനംതിട്ട : ക്രൈംബ്രാഞ്ചിന്റെ അന്വേഷണത്തില് കൊലപാതകമെന്നു വ്യക്തമായ കൊട്ടാങ്ങല് പുല്ലാഞ്ഞിപ്പാറ കണയങ്കല് ടിഞ്ചു മൈക്കിളിനെ 26 കാമുകന്റെ വീടിനുള്ളില് കെട്ടിത്തൂക്കി കൊലപ്പെടുത്തിയെന്ന കേസില് തെളിവെടുപ്പ് നടത്തി. ടിഞ്ചു താമസിച്ചു വന്ന വീട്ടിലും പരിസരങ്ങളിലും പ്രതിയായ കൊട്ടാങ്ങല് പുളിമൂട്ടില് നെയ്മോന് എന്ന് വിളിക്കുന്ന നസീറിന 39 ക്രൈംബ്രാഞ്ച് ഡിവൈ. എസ്. പി ജെ. ഉമേഷ് കുമാറിന്റെ നേതൃത്വത്തില് എത്തിച്ചാണ് തെളിവെടുപ്പ് നടത്തിയത്. ഇന്നലെ ഉച്ചയോടെ പൊലീസ് പ്രതിയെ കസ്റ്റഡിയില് വാങ്ങി കൂടുതല് അന്വേഷണത്തിനായി സ്ഥലത്ത് എത്തിക്കുകയായിരുന്നു. കൃത്യം നടത്തിയ രീതിയും മറ്റും അന്വേഷണസംഘത്തിന് പ്രതി വിവരിച്ചു കൊടുത്തു. പൊലീസ്, മെഡിക്കല് സംഘങ്ങളുടെ നേതൃത്വത്തില് ഇന്നലെ ഡമ്മി പരീക്ഷണം ഉള്പ്പെടെ സ്ഥലത്ത് പരിശോധന നടത്തിയിരുന്നു.